Metsaomanik Sander peab Metsaühistu lehel blogi
26.10.2018
Sellest sügisest alustas Metsaühistu lehel blogipidamist Põlvamaa metsaomanik Sander, kes kirjutab erinevatest metsatöödest ning metsaga seotud rõõmudest ja muredest.
Sander kirjutab, et nende perele kuulub keskmine Põlvamaa metsaomand ehk veidi alla 6,2 hektari. Sarnaselt tuhandele Põlvamaa metsaomanikule on ka tema ühistegevuse usku ja on liitunud Põlvamaa Metsaühistuga.
Oma viimases postituses kirjutab Sander sellest, miks ta Kaarlile metsa ei müünud. Metsajuttu rääkida soovivaid Kaarleid on talle korduvalt helistanud. Ja kõigiga on Sandril jutt üsna lühikeseks jäänud.
Erinevaid variante kaaludes jõudis ta loo moraalini – metsamaad ei maksa müüa, sest maa hind ajas ainult kasvab. Kui endal pole tahtmist ega oskusi metsaga majandada, tasub püsiva rahavoo tagamiseks pöörduda kohaliku metsaühistu (NB! tegemist ei ole kasumit taotleva ettevõtmisega) poole.